title: Komisjoni rakendusmäärus (EL) 2019/2093, 29. november 2019, millega muudetakse määrust (EÜ) nr 333/2007 seoses 3-monokloropropaan-1,2-diooli (3-MCPD) rasvhappeestrite, glütsidooli rasvhappeestrite, perkloraadi ja akrüülamiidi analüüsiga (EMPs kohaldatav tekst)

text:
                  9.12.2019

                  ET

                  Euroopa Liidu Teataja

                  L 317/96

         KOMISJONI RAKENDUSMÄÄRUS (EL) 2019/2093,
         29. november 2019,
         millega muudetakse määrust (EÜ) nr 333/2007 seoses 3-monokloropropaan-1,2-diooli (3-MCPD) rasvhappeestrite, glütsidooli rasvhappeestrite, perkloraadi ja akrüülamiidi analüüsiga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 34 lõiget 6,
         ning arvestades järgmist:

                     (1)

                     Komisjoni määrusega (EÜ) nr 333/2007 (2) on sätestatud proovivõtu- ja analüüsimeetodid, mida tuleb kasutada teatavate saasteainete sisalduse ametlikuks kontrolliks toiduainetes.

                     (2)

                     Komisjoni määrusega (EÜ) nr 1881/2006 (3) on kehtestatud 3-monokloropropaan-1,2-diooli (3-MCPD) rasvhappeestrite, glütsidooli rasvhappeestrite ja perkloraadi lubatud piirnormid toiduainetes. Komisjoni määrusega (EL) 2017/2158 (4) on kehtestatud riskivähendusmeetmed ja võrdlusväärtused akrüülamiidisisalduse vähendamiseks teatavates toiduainekategooriates.

                     (3)

                     Määrusega (EÜ) nr 333/2007 on kehtestatud konkreetsed suutlikkusnäitajad, millele asjakohaste Euroopa laborite poolt kasutatavad valideeritud analüüsimeetodid saasteainete sisalduse määramiseks toidus peavad vastama. Sellest tulenevalt on asjakohane sätestada määruses (EÜ) nr 333/2007 konkreetsed suutlikkusnäitajad, millele peavad vastama 3-MCPD rasvhappeestrite, glütsidooli rasvhappeestrite, perkloraadi ja akrüülamiidi piirnormide kontrolliks toiduainetes kasutatavad analüüsimeetodid.

                     (4)

                     Söödas ja toidus esinevate saasteainete valdkonnas määratud Euroopa Liidu referentlaborid on koostanud juhenddokumendi avastamispiiri ja määramispiiri hinnangulise väärtuse leidmise kohta söödas ja toidus esinevate saasteainete mõõtmisel (5). Sellest tulenevalt on asjakohane kohandada avastamispiiri ja määramispiiriga seotud mõisteid määruses (EÜ) nr 333/2007.

                     (5)

                     Seepärast tuleks määrust (EÜ) nr 333/2007 vastavalt muuta.

                     (6)

                     Määrust (EL) 2017/625 hakatakse kohaldama alates 14. detsembrist 2019. Seepärast tuleks käesolevat määrust kohaldada alates samast kuupäevast.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EÜ) nr 333/2007 muudetakse järgmiselt.

                        1)

                        Artikli 1 lõige 1 asendatakse järgmisega:

                           „1.   Määruse (EÜ) nr 1881/2006 lisa 3., 4., 6. ja 9. jaos loetletud plii, kaadmiumi, elavhõbeda, anorgaanilise tina, anorgaanilise arseeni, 3-monokloropropaan-1,2-diooli (3-MCPD), 3-MCPD rasvhappeestrite, glütsidooli rasvhappeestrite, polütsükliliste aromaatsete süsivesinike ja perkloraadi sisalduse kontrolliks ning vastavalt komisjoni määrusele (EL) 2017/2158 (*1) akrüülamiidi sisalduse kontrolliks võetakse proovid ja tehakse analüüsid kooskõlas käesoleva määruse lisaga.

                           (*1)  Komisjoni 20. novembri 2017. aasta määrus (EL) 2017/2158, millega kehtestatakse riskivähendusmeetmed ja võrdlusväärtused akrüülamiidisisalduse vähendamiseks toidus (ELT L 304, 21.11.2017, lk 24).“"

                        2)

                        Lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 14. detsembrist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019

                  Komisjoni nimel

                  president

               Jean-Claude JUNCKER

            (1)  ELT L 95, 7.4.2017, lk 1.

            (2)  Komisjoni 28. märtsi 2007. aasta määrus (EÜ) nr 333/2007, milles sätestatakse proovivõtu- ja analüüsimeetodid mikroelementide ja toidu töötlemisel tekkivate saasteainete sisalduse kontrolliks toiduainetes (ELT L 88, 29.3.2007, lk 29).

            (3)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).

            (4)  Komisjoni 20. novembri 2017. aasta määrus (EL) 2017/2158, millega kehtestatakse riskivähendusmeetmed ja võrdlusväärtused akrüülamiidisisalduse vähendamiseks toidus (ELT L 304, 21.11.2017, lk 24).

            (5)  „Guidance Document on the Estimation of LOD and LOQ for Measurements in the Field of Contaminants in Feed and Food“ („Juhenddokument avastamispiiri ja määramispiiri hinnangulise väärtuse leidmise kohta söödas ja toidus esinevate saasteainete mõõtmisel“), JRC Technical Reports, EUR 28099, EL, 2016. Kättesaadav aadressil http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf

            LISA
            Määruse (EÜ) nr 333/2007 lisa muudetakse järgmiselt.

                        1)

                        Punktis C.3.1 „Mõisted“ asendatakse mõisted „LOD“ ja „LOQ“ järgmisega:

                           „LOD= avastamispiir – väikseim mõõdetud sisaldus, mille põhjal on analüüdi olemasolu võimalik teha kindlaks piisava statistilise kindlusega.

                           LOQ= määramispiir – väikseim analüüdi sisaldus, mida saab mõõta piisava statistilise kindlusega.“

                        2)

                        Punktis C.3.3.1 „Suutlikkusnäitajad“ asendatakse punkt b järgmisega:

                                    „b)

                                    3-monokloropropaan-1,2-diooli (3-MCPD), 3-MCPD rasvhappeestrite, glütsidooli rasvhappeestrite analüüsimeetodite suutlikkusnäitajad:

                                                —

                                                3-MCPD sisalduse kontrolliks määruse (EÜ) nr 1881/2006 lisa punktis 4.1 nimetatud toiduainetes kasutatavate analüüsimeetodite suutlikkusnäitajad

                                                   Tabel 6a

                                                            Näitaja

                                                            Kriteerium

                                                            Rakendusala

                                                            Määruse (EÜ) nr 1881/2006 lisa punktis 4.1 nimetatud toiduained

                                                            Spetsiifilisus

                                                            Puudub vastasmõju maatriksiga ja puuduvad spektraalhäired

                                                            Tühikatse

                                                            Alla avastamispiiri (LOD)

                                                            Korduvus (RSDr)

                                                            0,66 korda RSDR (modifitseeritud) Horwitzi võrrandi alusel

                                                            Korratavus (RSDR)

                                                            Tuletatakse (modifitseeritud) Horwitzi võrrandi alusel

                                                            Saagis

                                                            75–110 %

                                                            Avastamispiir (LOD)

                                                            ≤ 5 μg/kg (kuivaine kohta)

                                                            Määramispiir (LOQ)

                                                            ≤ 10 μg/kg (kuivaine kohta)

                                                —

                                                3-MCPD sisalduse kontrolliks määruse (EÜ) nr 1881/2006 lisa punktis 4.3 nimetatud toiduainetes kasutatavate analüüsimeetodite suutlikkusnäitajad

                                                   Tabel 6b

                                                            Näitaja

                                                            Kriteerium

                                                            Rakendusala

                                                            Määruse (EÜ) nr 1881/2006 lisa punktis 4.3 nimetatud toiduained

                                                            Spetsiifilisus

                                                            Puudub vastasmõju maatriksiga ja puuduvad spektraalhäired

                                                            Tühikatse

                                                            Alla avastamispiiri (LOD)

                                                            Korduvus (RSDr)

                                                            0,66 korda RSDR (modifitseeritud) Horwitzi võrrandi alusel

                                                            Korratavus (RSDR)

                                                            Tuletatakse (modifitseeritud) Horwitzi võrrandi alusel

                                                            Saagis

                                                            75–110 %

                                                            Avastamispiir (LOD)

                                                            ≤ 7 μg/kg

                                                            Määramispiir (LOQ)

                                                            ≤ 14 μg/kg

                                                —

                                                3-MCPDna väljendatud 3-MCPD rasvhappeestrite sisalduse kontrolliks määruse (EÜ) nr 1881/2006 lisa punktis 4.3 nimetatud toiduainetes kasutatavate analüüsimeetodite suutlikkusnäitajad

                                                   Tabel 6c

                                                            Näitaja

                                                            Kriteerium

                                                            Rakendusala

                                                            Määruse (EÜ) nr 1881/2006 lisa punktis 4.3 nimetatud toiduained

                                                            Spetsiifilisus

                                                            Puudub vastasmõju maatriksiga ja puuduvad spektraalhäired

                                                            Korduvus (RSDr)

                                                            0,66 korda RSDR (modifitseeritud) Horwitzi võrrandi alusel

                                                            Korratavus (RSDR)

                                                            Tuletatakse (modifitseeritud) Horwitzi võrrandi alusel

                                                            Saagis

                                                            70–125 %

                                                            Avastamispiir (LOD)

                                                            Kolm kümnendikku määramispiirist

                                                            Määramispiir (LOQ)
                                                            punktides 4.3.1 ja 4.3.2 nimetatud toiduainete puhul:

                                                            ≤ 100 μg/kg õlides ja rasvades

                                                            Määramispiir (LOQ)
                                                            punktides 4.3.3 ja 4.3.4 nimetatud toiduainete puhul, mille rasvasisaldus on < 40 %

                                                            kuni kaks viiendikku piirnormist

                                                            Määramispiir (LOQ)
                                                            punktis 4.3.4 nimetatud toiduainete puhul, mille rasvasisaldus on ≥ 40 %

                                                            ≤ 15 μg/kg rasva kohta

                                                —

                                                glütsidoolina väljendatud glütsidooli rasvhappeestrite sisalduse kontrolliks määruse (EÜ) nr 1881/2006 lisa punktis 4.2 nimetatud toiduainetes kasutatavate analüüsimeetodite suutlikkusnäitajad

                                                   Tabel 6d

                                                            Näitaja

                                                            Kriteerium

                                                            Rakendusala

                                                            Määruse (EÜ) nr 1881/2006 lisa punktis 4.2 nimetatud toiduained

                                                            Spetsiifilisus

                                                            Puudub vastasmõju maatriksiga ja puuduvad spektraalhäired

                                                            Korduvus (RSDr)

                                                            0,66 korda RSDR (modifitseeritud) Horwitzi võrrandi alusel

                                                            Korratavus (RSDR)

                                                            Tuletatakse (modifitseeritud) Horwitzi võrrandi alusel

                                                            Saagis

                                                            70–125 %

                                                            Avastamispiir (LOD)

                                                            Kolm kümnendikku määramispiirist

                                                            Määramispiir (LOQ)
                                                            punktides 4.2.1 ja 4.2.2 nimetatud toiduainete puhul:

                                                            ≤ 100 μg/kg õlides ja rasvades

                                                            Määramispiir (LOQ)
                                                            punktis 4.2.3 nimetatud toiduainete puhul, mille rasvasisaldus on < 65 %, ja punktis 4.2.4 nimetatud toiduainete puhul, mille rasvasisaldus on < 8 %

                                                            kuni kaks viiendikku piirnormist

                                                            Määramispiir (LOQ)
                                                            punktis 4.2.3 nimetatud toiduainete puhul, mille rasvasisaldus on ≥ 65 %, ja punktis 4.2.4 nimetatud toiduainete puhul, mille rasvasisaldus on ≥ 8 %

                                                            ≤ 31 μg/kg rasva kohta“

                        3)

                        Punktis C.3.3.1 „Suutlikkusnäitajad“ asendatakse punkt d „Märkused suutlikkusnäitajate kohta“ järgmisega:

                                    „d)

                                    Akrüülamiidi analüüsimeetodite suutlikkusnäitajad

                                       Tabel 8

                                                Näitaja

                                                Kriteerium

                                                Rakendusala

                                                Kõik toiduained

                                                Spetsiifilisus

                                                Puudub vastasmõju maatriksiga ja puuduvad spektraalhäired

                                                Tühikatse

                                                Alla avastamispiiri (LOD)

                                                Korduvus (RSDr)

                                                0,66 korda RSDR (modifitseeritud) Horwitzi võrrandi alusel

                                                Korratavus (RSDR)

                                                Tuletatakse (modifitseeritud) Horwitzi võrrandi alusel

                                                Saagis

                                                75–110 %

                                                Avastamispiir (LOD)

                                                Kolm kümnendikku määramispiirist

                                                Määramispiir (LOQ)

                                                Toiduainete puhul, mille võrdlusväärtus on < 125 µg/kg: ≤ kaks viiendikku võrdlusväärtusest, kuid ei pea olema alla 20 µg/kg
                                                Toiduainete puhul, mille võrdlusväärtus on ≥ 125 µg/kg: ≤ 50 µg/kg“

                        4)

                        Punktile C.3.3.1 „Suutlikkusnäitajad“ lisatakse järgmised punktid e ja f:

                                    „e)

                                    Perkloraadi analüüsimeetodite suutlikkusnäitajad

                                       Tabel 9

                                                Näitaja

                                                Kriteerium

                                                Rakendusala

                                                Kõik toiduained

                                                Spetsiifilisus

                                                Puudub vastasmõju maatriksiga ja puuduvad spektraalhäired

                                                Korduvus (RSDr)

                                                0,66 korda RSDR (modifitseeritud) Horwitzi võrrandi alusel

                                                Korratavus (RSDR)

                                                Tuletatakse (modifitseeritud) Horwitzi võrrandi alusel

                                                Saagis

                                                70–110 %

                                                Avastamispiir (LOD)

                                                Kolm kümnendikku määramispiirist

                                                Määramispiir (LOQ)

                                                kuni kaks viiendikku piirnormist

                                    f)

                                    Märkused suutlikkusnäitajate kohta
                                    Horwitzi võrrand (*1) (sisalduste vahemiku 1,2 × 10–7 ≤ C ≤ 0,138 jaoks) ja modifitseeritud Horwitzi võrrand (*2) (sisalduste vahemiku C < 1,2 × 10–7 jaoks) on üldised täpsuse arvutamise võrrandid, mis ei sõltu enamiku analüüsimeetodite puhul analüüdist ja maatriksist, vaid üksnes sisaldusest.
                                    Modifitseeritud Horwitzi võrrand sisalduste vahemiku C < 1,2 × 10–7 jaoks:
                                    RSDR = 22 %
                                    kus:

                                                —

                                                RSDR on suhteline standardhälve, mis arvutatakse korratavuse tingimustes    saadud tulemuste põhjal.

                                                —

                                                C on sisaldus massisuhtena (st 1 = 100 g/100 g, 0,001 = 1 000 mg/kg). Modifitseeritud Horwitzi võrrandit kasutatakse sisalduste vahemikus C < 1,2 × 10–7.

                                          Horwitzi võrrand sisalduste vahemiku 1,2 × 10–7 ≤ C ≤ 0,138 jaoks:
                                    RSDR = 2C(-0,15)

                                    kus:

                                                —

                                                RSDR on suhteline standardhälve, mis arvutatakse korratavuse tingimustes    saadud tulemuste põhjal.

                                                —

                                                C on sisaldus massisuhtena (st 1 = 100 g/100 g, 0,001 = 1 000 mg/kg). Horwitzi valemit kasutatakse sisalduste vahemikus 1,2 × 10–7 ≤ C ≤ 0,138.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344–1354."

                           (*2)  M. Thompson, Analyst, 125, 2000, 385–386.“"

                        5)

                        Punktis C.3.3.2 „Sobivus ettenähtud otstarbeks“ asendatakse sõnad „Tabel 8“ sõnadega „Tabel 10“.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344–1354.

               (*2)  M. Thompson, Analyst, 125, 2000, 385–386.““


title: Komisjoni rakendusmäärus (EL) 2019/2094, 29. november 2019, millega muudetakse rakendusmäärust (EL) nr 540/2011 seoses toimeainete benfluraliini, dimoksüstrobiini, fluasinaami, flutolaniili, mankotseebi, mekoprop-P, mepikvaadi, metiraami, oksamüüli ja püraklostrobiini heakskiidu kehtivusaja pikendamisega (EMPs kohaldatav tekst)

text:
                  9.12.2019

                  ET

                  Euroopa Liidu Teataja

                  L 317/102

         KOMISJONI RAKENDUSMÄÄRUS (EL) 2019/2094,
         29. november 2019,
         millega muudetakse rakendusmäärust (EL) nr 540/2011 seoses toimeainete benfluraliini, dimoksüstrobiini, fluasinaami, flutolaniili, mankotseebi, mekoprop-P, mepikvaadi, metiraami, oksamüüli ja püraklostrobiini heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on loetletud toimeained, mis loetakse määruse (EÜ) nr 1107/2009 alusel heaks kiidetuks.

                     (2)

                     Toimeainete dimoksüstrobiini, mankotseebi, mekoprop-P, metiraami, oksamüüli ja püraklostrobiini heakskiidu kehtivusaega pikendati komisjoni rakendusmäärusega (EL) 2018/1796 (3)31. jaanuarini 2020.

                     (3)

                     Toimeainete benfluraliini, fluasinaami, flutolaniili ja mepikvaadi heakskiidu kehtivusaega pikendati komisjoni rakendusmäärusega (EL) 2019/168 (4)29. veebruarini 2020.

                     (4)

                     Kõnealuste toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (5).

                     (5)

                     Kuna kõnealuste toimeainete hindamine on taotlejatest sõltumatutel põhjustel hilinenud, aegub nende ainete heakskiit tõenäoliselt enne heakskiidu pikendamist käsitleva otsuse vastuvõtmist. Seepärast on vaja pikendada nende toimeainete heakskiidu kehtivusaega.

                     (6)

                     Arvestades määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitu ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (7)

                     Rakendusmäärust (EL) nr 540/2011 tuleks seega vastavalt muuta.

                     (8)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 20. novembri 2018. aasta rakendusmäärus (EL) 2018/1796, millega muudetakse rakendusmäärust (EL) nr 540/2011 seoses toimeainete amidosulfurooni, bifenoksi, kloropürifossi, metüülkloropürifossi, klofentesiini, dikamba, difenokonasooli, diflubensurooni, diflufenikaani, dimoksüstrobiini, fenoksaprop-P, fenpropidiini, lenatsiili, mankotseebi, mekoprop-P, metiraami, nikosulfurooni, oksamüüli, pikloraami, püraklostrobiini, püriproksüfeeni ja tritosulfurooni heakskiidu kehtivusaja pikendamisega (ELT L 294, 21.11.2018, lk 15).

            (4)  Komisjoni 31. jaanuari 2019. aasta rakendusmäärus (EL) 2019/168, millega muudetakse rakendusmäärust (EL) nr 540/2011 seoses toimeainete abamektiini, Bacillus subtilis’e ((Cohn 1872) tüvi QST 713), Bacillus thuringiensis subsp. aizawai, Bacillus thuringiensis subsp. israeliensis’e, Bacillus thuringiensis subsp. kurstaki, Beauveria bassiana, benfluraliini, klodinafopi, klopüraliidi, Cydia pomonella Granulovirus’e (CpGV), tsüprodiniili, dikloroprop-P, epoksikonasooli, fenpüroksimaadi, fluasinaami, flutolaniili, fosetüüli, Lecanicillium muscarium’i, mepanipüriimi, mepikvaadi, Metarhizium anisopliae var. anisopliae, metkonasooli, metrafenooni, Phlebiopsis gigantea, pirimikarbi, Pseudomonas chlororaphis’e (tüvi MA 342), pürimetaniili, Pythium oligandrum’i, rimsulfurooni, spinosaadi, Streptomyces K61, tiaklopriidi, metüültolklofossi, Trichoderma asperellum’i, Trichoderma atroviride, Trichoderma gamsii, Trichoderma harzianum’i, triklopüüri, trineksapaki, tritikonasooli, Verticillium albo-atrum’i ja tsiraami heakskiidu kehtivusaja pikendamisega (ELT L 33, 5.2.2019, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            LISA
            Rakendusmääruse (EL) nr 540/2011 lisa A. osa muudetakse järgmiselt:

                        1)

                        57. reas asendatakse mekoprop-P-d käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2021“;

                        2)

                        81. reas asendatakse püraklostrobiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2021“;

                        3)

                        114. reas asendatakse mankotseebi käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2021“;

                        4)

                        115. reas asendatakse metiraami käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2021“;

                        5)

                        116. reas asendatakse oksamüüli käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2021“;

                        6)

                        128. reas asendatakse dimoksüstrobiini käsitleva kande kuuendas veerus („Heakskiitmise aegumine“) kuupäev järgmisega: „31. jaanuar 2021“;

                        7)

                        187. reas asendatakse flutolaniili käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2021“;

                        8)

                        188. reas asendatakse benfluraliini käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2021“;

                        9)

                        189. reas asendatakse fluasinaami käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2021“;

                        10)

                        191. reas asendatakse mepikvaati käsitleva kande kuuendas veerus („Heakskiitmise aegumine“) kuupäev järgmisega: „28. veebruar 2021“.


title: Komisjoni rakendusmäärus (EL) 2019/2095, 29. november 2019, millega tehakse mahaarvamised Poola 2019. aasta lõhepüügikvoodist 2018. aasta ülepüügi tõttu

text:
                  9.12.2019

                  ET

                  Euroopa Liidu Teataja

                  L 317/105

         KOMISJONI RAKENDUSMÄÄRUS (EL) 2019/2095,
         29. november 2019,
         millega tehakse mahaarvamised Poola 2019. aasta lõhepüügikvoodist 2018. aasta ülepüügi tõttu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1, 2 ja 3,
         ning arvestades järgmist:

                     (1)

                     Nõukogu määrusega (EL) 2017/1970 (2) on Poolale 2018. aastaks eraldatud lõhepüügikvoot alarajoonide 22–31 liidu vetes (SAL/3BCD-F).

                     (2)

                     Kõnealust 2018. aasta püügikvooti suurendati 1369 isendi võrra pärast Euroopa Parlamendi ja nõukogu määruse (EL) nr 1380/2013 (3) artikli 15 lõikes 9 sätestatud paindliku ühest aastast teise ülekandmise kohaldamist. Kvoodi suurendamine, mis vastab 10 %-le 2017. aasta lubatud lossitavatest kogustest, arvutati pärast püügiaruandeid allesjäänud kasutamata koguste põhjal. Määruse (EÜ) nr 1224/2009 kohaselt 2018. aastal Poolas tehtud kontrollkäikude jooksul avastas komisjon ebaõiged ja ebapiisavad püügiandmed, millest nähtus, et Poola 2017. aasta lõhepüügikvoot alarajoonide 22–31 liidu vetes oli ammendatud. Seega oli määruse (EL) nr 1380/2013 artikli 15 lõike 9 kohane paindliku ühest aastast teise ülekandmise võimalus aastatel 2017–2018 antud alusetult ning vastavad kogused tuleks 2018. aasta kvoodist maha arvata.

                     (3)

                     Komisjon leidis ka täiendavaid vasturääkivusi Poola andmetes lõhepüügi kohta alarajoonide 22–31 liidu vetes 2018. aastal, kui ta võrdles kontrollitud ja kontrollimata püügireiside ajal registreeritud ja esitatud andmeid. Kõnealuseid vastuolusid saagi koostise aruandluses kinnitasid mitu määruse (EÜ) nr 1224/2009 kohaselt 2018. ja 2019. aastal Poolas tehtud auditit ja kontrollkäiku. Auditiaruanded edastati Poolale nõuetekohaselt ja neid arutati asjaomase liikmesriigiga.

                     (4)

                     Kogutud tõendid võimaldasid komisjonil kindlaks teha, et Poolale 2018. aastaks nõukogu määrusega (EL) 2017/1970 eraldatud lõhekvooti alarajoonide 22–31 liidu vetes ületati 2160 isendi võrra. Määruse (EÜ) nr 1224/2009 artikli 105 lõikes 1 on sätestatud, et kui komisjon teeb kindlaks, et liikmesriik on ületanud temale eraldatud püügikvoodid, peab komisjon tegema mahaarvamised kõnealuse liikmesriigi tulevastest püügikvootidest.

                     (5)

                     Määruse (EÜ) nr 1224/2009 artikli 105 lõigetes 2 ja 3 on sätestatud, et sellised mahaarvamised tuleb teha järgmisel aastal või järgmistel aastatel, kohaldades kõnealustes lõigetes sätestatud vastavaid korrutustegureid.

                     (6)

                     Vastavalt määruse (EÜ) nr 1224/2009 artikli 105 lõikele 2 tuleks kohaldada korrutustegurit 1,00, kuna komisjoni kvantifitseeritud ülepüügi kogus on alla 100 tonni,

               ON VASTU VÕTNUD KÄESOLEVA MÄÄRUSE:

            Artikkel 1
            Poolale 2019. aastaks nõukogu määrusega (EL) 2018/1628 (4) eraldatud lõhepüügikvooti alarajoonide 22–31 liidu vetes vähendatakse vastavalt käesoleva määruse lisale.

            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019

                  Komisjoni nimel

                  president

               Jean-Claude JUNCKER

            (1)  ELT L 343, 22.12.2009, lk 1.

            (2)  Nõukogu 27. oktoobri 2017. aasta määrus (EL) 2017/1970, millega määratakse kindlaks teatavate Läänemere kalavarude ja kalavarurühmade püügivõimalused 2018. aastaks ning muudetakse määrust (EL) 2017/127 (ELT L 281, 31.10.2017, lk 1).

            (3)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).

            (4)  Nõukogu 30. oktoobri 2018. aasta määrus (EL) 2018/1628, millega määratakse 2019. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2018/120 teatavate püügivõimaluste kohta teistes vetes (ELT L 272, 31.10.2018, lk 1).

            LISA

               2019. AASTA MAHAARVAMINE POOLALE KEHTESTATUD LÕHEPÜÜGIKVOODIST ÜLEPÜÜTUD KALAVARUDE PUHUL

                        Liikmesriik

                        Liigi kood

                        Piirkonna kood

                        Liigi nimi

                        Piirkonna nimetus

                        Esialgne kvoot 2018. aastal (isendite arvuna)

                        Lubatud lossitavad kogused 2018. aastal (kogu kohandatud kogus isendite arvuna) (1)

                        Kogupüük 2018. aastal (kogus
                        isendite arvuna)

                        Kvoodi kasutamise ja lubatud lossitava koguse suhe

                        Lubatud lossitava kogusega seotud ülepüük (kogus isendite arvuna)

                        Korrutustegur (3)

                        Täiendav korrutustegu (4)
                            (5)

                        2019. aastal kohaldatavad mahaarvamised (kogus isendite arvuna)

                        PL

                        SAL

                        3BCD-F

                        Lõhe

                        Alarajoonide 22–31 liidu veed

                        5 729

                        15 739 (2)

                        15 739

                        17 899

                        2 160

                        1,00

                        /

                        2 160

               (1)  Liikmesriigile asjakohaste püügivõimaluste määruste alusel kehtestatud kvoodid pärast Euroopa Parlamendi ja nõukogu määruse (EL) nr 1380/2013 (ELT L 354, 28.12.2013, lk 22) artikli 16 lõike 8 kohase püügivõimaluste vahetamise, nõukogu määruse (EÜ) nr 847/96 (EÜT L 115, 9.5.1996, lk 3) artikli 4 lõike 2 ja määruse (EL) nr 1380/2013 artikli 15 lõike 9 kohase, aastatel 2017–2018 toimuva kvootide ülekandmise või määruse (EÜ) nr 1224/2009 artiklite 37 ja 105 kohase püügivõimaluste ümberjaotamise ja mahaarvamise arvessevõtmist.

               (2)  See summa sisaldab mahaarvamist 1369 lõhe võrra, mis vastab määruse (EL) nr 1380/2013 artikli 15 lõike 9 kohasele ühest aastast teise ülekandmisele, mida 2018. aastal võimaldati põhjendamatult pärast 2017. aasta kohta ebaõigete ja ebapiisavate püügiandmete avastamist.

               (3)  Nagu on sätestatud määruse (EÜ) nr 1224/2009 artikli 105 lõikes 2. Mahaarvamise kordajat × 1,00 kohaldatakse juhul, kui ülepüük on 100 tonni või alla selle.

               (4)  Nagu on sätestatud määruse (EÜ) nr 1224/2009 artikli 105 lõikes 3 ja tingimusel, et ülepüügi ulatus on üle 10 %.

               (5)  Täht „A“ osutab sellele, et ülepüügi tõttu aastatel 2016, 2017 ja 2018 on kohaldatud täiendavat korrutustegurit 1,5. Täht „C“ osutab sellele, et asjaomaste kalavarude suhtes on mitmeaastase kava kohaldamise tõttu kohaldatud täiendavat korrutustegurit 1,5.